Imtella' Ġunju 14, 2020 La Liga qalu li se jkunu qed jieħdu azzjoni legali kontra partitarju li lbieraħ filgħaxija irnexxielu jidħol fil-pitch waqt il-partita kontra Mallorca biex jieħu selfie ma' Lionel Messi. Minkejja li l-partita kienet qed tintlagħab fi stadium vojt u magħluq mingħajr partitarji, il-persuna xorta rnexxielha tidħol fl-istadium liebes flokk tal-Arġentina bin-numru 10 ta' Messi. Il-plejer daħal b'xi mod li s'issa għadu misterjuż, fil-bidu tat-tieni taqsima u rnexxielu jippoża fi ftit sekondi ma' Messi u ġibed ritratt qabel ma nħataf mill-membri tas-sigurtà. La Liga qalu li qed jikkunsidraw dan l-inċident bħala att kriminali.